**nyilatkozat**

**az „OTKA” Kutatási témapályázat (K\_19),**

**a Magyar-osztrák, magyar szlovén nemzetközi együttműködésen alapuló kutatási témapályázat (ANN\_19 és SNN\_19),**

**az „OTKA” Posztdoktori kiválósági program (PD\_19) és**

**az „OTKA” Fiatal kutatói kiválósági program (FK\_19)**

**tárgyú pályázati felhívásra benyújtott pályázathoz**

1. Kijelentjük, hogy …………… azonosítószámon, elektronikus úton pályázatot nyújtottunk be a Nemzeti Kutatási, Fejlesztési és Innovációs Hivatalhoz (a továbbiakban: NKFI Hivatal vagy a pályázat kiírója) az általa meghirdetett, a címben nevesített pályázati felhívásra (a továbbiakban: pályázati felhívás). Nyilatkozunk továbbá, hogy a pályázati felhívás I. pontjában „Postai úton/elektronikus aláírással benyújtandó dokumentumként” nevesített dokumentumokat

* eredeti aláírásokkal ellátva, papír alapon is benyújtjuk az NKFI Hivatalhoz.
* elektronikus aláírással ellátva, kizárólag elektronikus úton nyújtjuk be az NKFI Hivatalhoz[[1]](#footnote-1).

1. Kijelentjük, hogy – amennyiben a pályázatunkat (vagy annak egy meghatározott részét) angol és magyar nyelven egyaránt be kell nyújtani – az angol és magyar nyelvű változat egymással tartalmilag megegyezik. Tudomásul vesszük, hogy pályázatunk befogadási, valamint formai szempontok szerinti ellenőrzése, továbbá a pályázatunk támogathatóságáról szóló döntés meghozatala a jelen nyilatkozatban említett elektronikus és (papír alapú benyújtás esetén) papír alapú dokumentumok alapján történik.
2. Kijelentjük, hogy a pályázatunkban foglalt adatok, információk és dokumentumok teljes körűek, valódiak, hitelesek és megfelelnek a címben hivatkozott pályázati felhívásban és az ahhoz kapcsolódó pályázati útmutatóban foglalt feltételeknek. Kijelentjük továbbá, hogy nem szolgáltattunk a támogatási döntés tartalmát érdemben befolyásoló valótlan, hamis vagy megtévesztő adatot és ilyen tartalmú nyilatkozatot nem tettünk.
3. Kijelentjük, hogy pályázatunk a vonatkozó jogszabályoknak megfelel és a pályázatunk keretében végzett tevékenységek megfelelnek a tudományetikai elvárásoknak.
4. Kijelentjük, hogy harmadik személy irányába nem áll fenn olyan kötelezettségünk, amely – a támogatás elnyerése esetén – a pályázatunk szerinti projektre (a továbbiakban: projekt) biztosítandó költségvetési támogatás céljának megvalósulását meghiúsíthatja.
5. Kijelentjük, hogy a pályázati felhívás C.2.1. pontjában megfogalmazott kizáró okok nem állnak fent velünk szemben.
6. Kijelentjük, hogy – a támogatás elnyerése esetén – a projekt megvalósítását az annak végrehajtására megkötendő támogatási szerződésben meghatározott kezdési időpontot megelőzően nem kezdjük meg.
7. Tudomásul vesszük, hogy a köztartozások – az államháztartásról szóló 2011. évi CXCV. törvény (a továbbiakban Áht.) 51. §-ának (2) bekezdésében és az államháztartásról szóló törvény végrehajtásáról szóló 368/2011. (XII. 31) Korm. rendelet (a továbbiakban: Ávr) 90. §-ának (1) bekezdésében foglaltak szerinti – figyelemmel kísérése érdekében adóazonosító számunkat a támogatást nyújtó és a Magyar Államkincstár felhasználja a lejárt köztartozások teljesítése, valamint az adósság bekövetkezése tényének és összegének megismeréséhez.

Tudomásul vesszük, hogy az Áht. 51. § (2) bekezdése, továbbá az Ávr. 90. §-a alapján az államháztartáson kívüli természetes személynek, jogi személynek folyósított költségvetési támogatásból a költségvetési támogatásban részesülő természetes személyt, jogi személyt terhelő köztartozás összegét – a Kormány rendeletében meghatározott kivétellel és módon, az állami adó- és vámhatóság adatszolgáltatása alapján – a Magyar Államkincstár visszatartja és az állami adó és vámhatóság megfelelő bevételi számláján jóváírja. A visszatartott költségvetési támogatásnak megfelelő összegű köztartozás az átutalással megfizetettnek minősül. A költségvetési támogatás visszatartásáról a Magyar Államkincstár tájékoztatja a kedvezményezettet és a támogatást nyújtót. A visszatartás a kedvezményezett – a költségvetési támogatás megszerzése érdekében vállalt – kötelezettségeit nem érinti.

1. Kijelentjük, hogy tudomással bírunk arról, hogy a pályázat kiírója az államháztartásról szóló 2011. évi CXCV. törvény (a továbbiakban: Áht.) 50. § (1) bekezdés c) pontjában meghatározott feltétel ellenőrzése céljából a támogatás folyósításától számított 5 évig vagy – ha ez későbbi – a támogatás visszakövetelésére vonatkozó igény elévüléséig kezelje az Áht. 55. §-ában részletezett adatokat. Tudomással bírunk továbbá arról, hogy a pályázat kiírója az Áht. 56/C. § (1) bekezdése alapján adatokat szolgáltat a Magyar Államkincstár által működtetett monitoring rendszerbe, továbbá a támogatást nyújtó az Áht. 56. §-a alapján az ott meghatározott adatokat honlapján közzéteheti.
2. Tudomásul vesszük, hogy a pályázat kiírója a döntés időpontját, a vezető kutató és a befogadó intézmény nevét, a projekt címét, a projekt azonosítószámát, a projekt megvalósításának helyszínét és a támogatás összegét honlapján nyilvánosságra hozza.
3. Hozzájárulunk, hogy a pályázatunk elektronikus pályázati rendszerben (EPR-ben) szereplő összefoglalóját a pályázat kiírója nyilvánosságra hozza és korlátlanul felhasználja a pályázati programokhoz kapcsolódó kommunikációs tevékenysége során.
4. Kijelentjük, hogy a projekt megvalósításában résztvevő személyek (beleértve a pályázatunkban feltüntetett vezető kutatót is) személyes adataiknak a támogatás nyújtója által a projekt zárásától számított 10 évig (pályázatunk elutasítása esetén a támogatási döntés meghozatalát követő 10 évig) – a pályázat elbírálása, a támogatási szerződés megkötése, a projekt megvalósításának ellenőrzése, az ezzel kapcsolatos intézkedések megtétele, az esetleges támogatói követelések, igények érvényesítése és a támogatási szerződésben foglaltak teljesítéséhez szükséges együttműködés biztosítása, a pályázatot kiíró tevékenységének és az általa meghirdetett pályázati felhívások és támogatási programok elemzése és értékelése céljából – történő, az Európai Parlament és a Tanács (EU) 2016/679 rendelete (általános adatvédelmi rendelet, a továbbiakban: GDPR), valamint az információs önrendelkezési jogról és az információszabadságról szóló 2011. évi CXII. törvény előírásai szerinti kezeléséhez kifejezetten hozzájárultak (ideértve ezen adatok felvételét, tárolását, nyilvánosságra hozatalát is). Kijelentjük továbbá, hogy az érintett személy(ek) e személyes adataiknak a projekt megvalósításának szakmai értékelése céljából történő esetleges külföldre továbbításához kifejezetten hozzájárult(ak).
5. A vezető kutató kifejezett írásbeli hozzájárulását adja ahhoz, hogy nevét és elérhetőségét a támogatást nyújtó a Központi Statisztikai Hivatal részére továbbítsa. Az adatátadás célja annak biztosítása, hogy a Központi Statisztikai Hivatal a jogszabályban rögzített feladatai teljesítéséhez szükséges adatokhoz és információkhoz – hivatalos statisztikai felhasználás céljából és tudományos célból – hozzájusson a Nemzeti Kutatási, Fejlesztési és Innovációs Hivatal és a Központi Statisztikai Hivatal között 2018. február 22. napján létrejött együttműködési megállapodás alapján.
6. Kijelentjük, hogy a pályázatunkban és (pályázatunk támogatása esetén) a támogatási szerződésben megadott harmadik fél természetes személyek adatainak kezeléséhez jogos érdekünk fűződik, és az adatkezelést, valamint az azzal kapcsolatos tájékoztatást és az adatok továbbítását a pályázat kiírója részére a GDPR rendelkezéseinek megfelelően végezzük.
7. Kijelentjük, hogy az adatkezelésre vonatkozó, jelen nyilatkozathoz csatolt tájékoztatást megismertük.
8. Nyilatkozunk, hogy a támogatást nyújtónak a Nemzeti Kutatási, Fejlesztési és Innovációs Alapból meghirdetett kutatás-fejlesztési és innovációs pályázatok dokumentumainak és adatainak az információszabadság és a tisztességes eljárás elve szerinti kezeléséről szóló, a támogatást nyújtó hivatalos honlapján is közzétett, 2/2016. számú elnöki utasítását[[2]](#footnote-2) elfogadjuk a pályázatunkhoz és a támogatási jogviszonyhoz kapcsolódó dokumentumoknak és adatoknak az utasítás szerinti kezeléséhez kifejezetten hozzájárulunk, azt magunkra nézve kötelezőnek ismerjük el. Biztosítjuk, hogy a beszámolási és az ellenőrzési tevékenység során átadott vagy a támogatást nyújtó részére eljuttatott egyéb dokumentumokban feltüntetett személyek a pályázatunkhoz és a támogatási jogviszonyhoz kapcsolódó dokumentumoknak és adatoknak az utasításban foglaltak szerinti kezeléséhez hozzájárulnak.
9. Kijelentjük, hogy a nemzeti vagyonról szóló 2011. évi CXCVI. törvény 3. § (1) bekezdés 1. a) pontja szerint

* törvény erejénél fogva átlátható szervezetnek minősülünk.
* nem minősülünk a törvény erejénél fogva átlátható szervezetnek[[3]](#footnote-3).

1. Kijelentjük, hogy a támogatásból finanszírozott, a projekt végrehajtásával összefüggő beszerzéseink kapcsán ÁFA levonási jogunk

* van.
* nincs[[4]](#footnote-4).

1. Kijelentjük, hogy a támogatást – annak elnyerése esetén – a projekt keretében kizárólag nem gazdasági tevékenységünkhöz vesszük igénybe, azaz a támogatást kizárólag olyan tevékenységünkhöz használjuk fel, amely egy adott piacon termékek és szolgáltatások kínálását nem foglalja magába. Kijelentjük, hogy gazdasági és nem gazdasági tevékenységünk éves pénzügyi kimutatásunkban egyértelműen elkülöníthető a jelleg, a költségek, a finanszírozás és a bevételek tekintetében[[5]](#footnote-5).
2. Kijelentjük, hogy pályázatunk tárgyában támogatási igényt korábban vagy a pályázatunk benyújtásával egyidejűleg

* nem nyújtottunk be.
* benyújtottunk az alábbiak szerint:

Támogatást nyújtó megnevezése: ………………………………………………………….

Támogatási igény benyújtásának időpontja: ………………………………………………... [[6]](#footnote-6)

A vezető kutató kijelenti, hogy neki, valamint a pályázatba bevont szenior kutató(k)nak a pályázat „Párhuzamos kutatások” pontjában megadott kutatásokon túlmenően nincs folyamatban lévő kutatás-fejlesztési vagy tudományos projektje, valamint beadott és még el nem bírált pályázata.

1. Kijelentjük, hogy a projekt szerinti tevékenység[[7]](#footnote-7)

* megvalósításához szükséges hatósági engedélyekkel rendelkezünk.
* megkezdéséhez szükséges hatósági engedélyekkel rendelkezünk, a hatósági engedélyek egy része a projekt egyes elemeinek megvalósítását követően, a projekt megvalósítása során szerezhető be.
* megkezdéséhez hatósági engedély nem szükséges, a hatósági engedélyek a projekt egyes elemeinek megvalósítását követően, a projekt megvalósítása során szerezhetők be.
* megvalósításához hatósági engedély szükséges, a hatósági engedélyekkel nem rendelkezünk, de – a támogatás elnyerése esetén, a támogatási jogviszony létrejöttét megelőzően – a hatósági engedélyek beszerzése iránt megtett jogi lépeinkről nyilatkozunk[[8]](#footnote-8).
* megvalósításához nem szükséges hatósági engedély.

Kötelezettséget vállalunk arra, hogy a hatósági engedély(eke)t az engedélyköteles tevékenység megkezdése előtt beszerezzük, és a hatósági engedélyek beszerzéséig nem végzünk olyan tevékenységet, amelyre nézve hatósági engedéllyel nem rendelkezünk.

1. Tudomásul vesszük, hogy pályázatunk benyújtását követően a pályázat kiírója és az ellenőrzésre egyébként feljogosított szervek megkezdhetik a projekt ellenőrzését.
2. Nyilatkozunk, hogy a projekt megvalósításában rejlő kockázattal tisztában vagyunk és ennek tudatában e kockázatot és a projekt megvalósítását vállaljuk.
3. Kijelentjük, hogy – a támogatás elnyerése esetén – a támogatásból beszerzett vagy létrehozott eszközök vagyonbiztonságáról a vonatkozó jogszabályoknak és az elvárható gondosság elvének figyelembevételével megfelelően gondoskodunk a projekt megvalósítására kötött támogatási szerződés időbeli hatálya alatt. Tudomásul vesszük, hogy az esetlegesen bekövetkezett károkból eredő anyagi és egyéb következmények bennünket terhelnek.
4. A vezető kutató kijelenti, hogy a pályázat szövege nem tartalmaz publikusan elérhető dokumentumból másolt szöveget, vagyis a pályázat önálló alkotás.
5. A befogadó intézmény kijelenti, hogy a támogatás elnyerése esetén a vezető kutatót a projekt időtartama alatt munkaviszonyban, közalkalmazotti jogviszonyban vagy munkavégzésre irányuló egyéb jogviszonyban a pályázati felhívásban megadott feltételek szerint foglalkoztatja.
6. A tudományos kutatásról, fejlesztésről és innovációról szóló 2014. évi LXXVI. törvény 33. § (1) bekezdése szerinti befogadó intézmény[[9]](#footnote-9) kijelenti, hogy rendelkezik szellemitulajdon-kezelési szabályzattal.
7. Tudomásul vesszük, hogy amennyiben az adatközlésünk valótlan, nem teljes, illetve pontatlan, az adatközlésért a felelősség bennünket terhel.
8. Kijelentjük, hogy haladéktalanul, de legkésőbb 8 (nyolc) napon belül bejelentjük a pályázat kiírójának, ha a jelen nyilatkozatunkat érintő bármely körülményünkben, továbbá közölt adatainkban, jogi helyzetünkben változás áll be, vagy a pályázat céljainak megvalósítását akadályozó bármely esemény következik be.

Jelen 29 pontból álló Nyilatkozatot átolvastuk, megértettük és – mint akaratunkkal mindenben megegyezőt – jóváhagyólag írjuk alá.

|  |  |
| --- | --- |
| Kelt: ……………….……, …..... év …… hó ........ nap |  |
| ……………………………………….. | ……………………………………….. |
| **Befogadó intézmény cégszerű aláírása** | **Vezető kutató aláírása** |
| **<Befogadó intézmény neve>**  **<Befogadó intézmény törvényes képviselőjének neve>** | **<Vezető kutató neve>** |
| **<Befogadó intézmény törvényes képviselőjének beosztása>** |  |

**Melléklet**

**Adatkezelési tájékoztató**

**A Nemzeti Kutatási, Fejlesztési és Innovációs Hivatalhoz benyújtott pályázatokhoz, továbbá a támogatásban részesített projektek végrehajtására kötött támogatási szerződésekhez**

*A személyes adatok kezelése tekintetében a főbb irányadó jogszabályok: az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, GDPR), az információs önrendelkezési jogról és az információszabadságról szóló 2011. évi CXII. törvény (Infotv.) és a tudományos kutatásról, fejlesztésről és innovációról szóló 2014. évi LXXVI. törvény (KFItv.).*

**Az adatkezelő neve: Nemzeti Kutatási, Fejlesztési és Innovációs Hivatal**

Az adatkezelés jogalapja: hozzájárulás (GDPR 6. cikk (1) bek. a) pont)

Az adatkezelés célja: a benyújtott pályázatok elbírálása, a támogatásban részesített projektekre vonatkozó támogatási szerződések megkötése, a támogatási szerződések szerinti projektek megvalósításának ellenőrzése és az ezzel kapcsolatos intézkedések megtétele, az esetleges követelések, támogatói igények érvényesítése, a támogatási szerződésben foglaltak teljesítéséhez szükséges együttműködés biztosítása, a Nemzeti Kutatási, Fejlesztési és Innovációs Hivatal tevékenysége, valamint az általa meghirdetett pályázati felhívások és támogatási programok elemzése és értékelése

Adatfeldolgozó: Nemzeti Kutatási, Fejlesztési és Innovációs Hivatal

Adattovábbítás ténye, címzettje: a pályázatok és (támogatásban részesített projektek esetében) a kedvezményezettek által benyújtott beszámolók elbírálásában közreműködő, az adatkezelő által megbízott szakértők, szakértői csoportok, testületek, továbbá – a vezető kutató neve és elérhetősége vonatkozásában – a Központi Statisztikai Hivatal

A személyes adatok tárolásának időtartama: projekt lezárását követő 10 év, a pályázat elutasítása esetén a támogatási döntés meghozatalát követő 10 év

Az adatkezeléssel kapcsolatban az alábbi jogok illetik:

1. kérelmezni az Önre vonatkozó személyes adatokhoz való hozzáférést,
2. az Ön személyes adatainak kiegészítését, helyesbítését, törlését vagy zárolását,
3. jogszabályban meghatározott feltételek fennállása esetén Önnek joga van az adathordozhatósághoz,
4. tiltakozhat az Ön személyes adatainak kezelése ellen,
5. Önnek joga van az adatkezelési hozzájárulását bármely időpontban ingyenesen visszavonni. A visszavonás nem érinti – a hozzájárulás visszavonása előtt – végrehajtott adatkezelés jogszerűségét. A visszavonást Ön postai vagy elektronikus úton is kezdeményezheti az nkfialap@nkfih.gov.hu e-mail címen.
6. Önnek joga van a felügyeleti hatósághoz panaszt benyújtani (Nemzeti Adatvédelmi és Információszabadság Hatóság, <http://naih.hu>, telefonszám: +36 (1) 391-1400, postacím: 1530 Budapest, Pf.: 5., e-mail: [ugyfelszolgalat@naih.hu](mailto:ugyfelszolgalat@naih.hu)). Amennyiben Ön külföldi állampolgár, úgy a lakhelye szerinti felügyeleti hatóságnál is panaszt tehet.
7. Jogai megsértése esetén Ön bírósághoz fordulhat. A bíróság az ügyben soron kívül jár el. Az adatvédelmi perek elbírálása a törvényszék hatáskörébe tartozik, a per – az Ön választása szerint – az Ön lakhelye vagy tartózkodási helye szerinti törvényszék előtt is megindítható.

1. A megfelelő részt kérjük aláhúzni. [↑](#footnote-ref-1)
2. http://nkfih.gov.hu/magyar/kozjogi/jogszabalyok [↑](#footnote-ref-2)
3. A megfelelő részt kérjük aláhúzni. [↑](#footnote-ref-3)
4. A megfelelő részt kérjük aláhúzni. [↑](#footnote-ref-4)
5. A kutatáshoz, fejlesztéshez és innovációhoz nyújtott állami támogatások keretrendszeréről szóló 2014/C 198/01. számú bizottsági közlemény 20. pontja alapján a kutatóhely vagy kutatási infrastruktúra teljes tevékenysége az állami támogatási szabályok hatályán kívül eshet, ha csupán járulékos gazdasági tevékenységet folytat, azaz olyan tevékenységet, amely közvetlenül kapcsolódik a kutatóhely vagy kutatási infrastruktúra működéséhez és ahhoz feltétlenül szükséges, vagy amely szervesen kapcsolódik a fő, nem gazdasági tevékenységhez és a hatálya korlátozott. Ezen eset akkor áll fenn, ha a gazdasági tevékenységek pontosan ugyanazokat az inputokat használják fel (pl. alapanyagok, felszerelés, munka és állóeszközök), mint a nem gazdasági tevékenységek, és az ilyen gazdasági tevékenységre évente allokált kapacitás nem haladja meg az érintett szervezet teljes éves kapacitásának 20 százalékát.

   http://eur-lex.europa.eu/legal-content/HU/TXT/?qid=1440747065812&uri=CELEX:52014XC0627(01) [↑](#footnote-ref-5)
6. A megfelelő részt kérjük aláhúzni és szükség szerint kitölteni. [↑](#footnote-ref-6)
7. A megfelelő részt kérjük aláhúzni. A hatósági engedélyekbe az etikai engedély is beleértendő. [↑](#footnote-ref-7)
8. A véglegessé vált engedélyek meglétét a támogatott tevékenység megvalósítására vonatkozó beszámolóban kell igazolni. [↑](#footnote-ref-8)
9. A tudományos kutatásról, fejlesztésről és innovációról szóló 2014. évi LXXVI. törvény 33. § (1) bekezdése szerinti befogadó intézmény: költségvetési kutatóhely, közalapítvány, valamint állami és önkormányzati tulajdonban álló, kutatóhelynek minősülő közhasznú jogállású nonprofit gazdasági társaság. [↑](#footnote-ref-9)